Rusiya Soçi Qış Olimpiya Oyunlarında ilk qızıl medalını qazanıb [Fotoqalereya]
Norveçdən sonra ABŞ və Hollandiya 2 qızıl medalla ikinci yerdədir
Rusiya ilk qızıl medalına qazanıb. Evgeni Pluşenko və Yuliya Lipnitskaya fiqurlu konkisürmə üzrə qələbə əldə edib. Daha əvvəl ABŞ, Avstriya, Hollandiya, Slovakiya və İsveçrə idmançıları Soçi Qış Olimpiya Oyunlarının qalibi olub. Hollandiyadan İreen Ust 3000 metrlik xizək yarışında birincilik əldə edib. Slovakiyadan Anastasiya Kuzmina biatlon üzrə Vankuverdə qazandığı çempion titulunu saxlamağa nail olub. Amerikadan Cemi Anderson qadın snoubording növü üzrə Finlandiya və Britaniya idmançılarına qalib gələrək qızıl medal qazanıb. Bu, Amerikanın oyunlarda qazandığı ikinci qızıl medaldır. Dünən birinciliyi Amerikaya kişi snoubord idman növü üzrə Seyc Konsenburq qazandırıb. Avstraliyalı Mattias Meyer kişilər arasında dağ xizəyi yarışmasında önə çıxıb. Amerikalı idmançı Bod Miller finiş xəttinə 8-ci çatıb. İsveçrəli Dario Kolonia kişilər arasında skiatlon yarışmasında qələbə əldə edib. Bu gün fiqurlu xizəksürənlər, xizək tullantısı, biathlon üzrə də medallar veriləcək. Norveç 6 qızıl medalı ilə öndə gedir. ABŞ və Hollandiya 2 qızıl medalla ikinci yerdədir. Soçidə bu il 98 medal təqdimatı olacaq. Bu, 4 il əvvəl Vankuver oyunlarından 12 medal çoxdur.